wannaphong/clean_thaiwikipedia huggingface dataset:
# กีฬามหาวิทยาลัยแห่งประเทศไทย ครั้งที่ 14
กีฬามหาวิทยาลัยแห่งประเทศไทย ครั้งที่ 14 จัดการแข่งขันวันที่ 27 ตุลาคม - 3 พฤศจิกายน พ.ศ. 2530 ณ มหาวิทยาลัยสงขลานครินทร์ วิทยาเขตปัตตานี โดยมีมหาวิทยาลัยสงขลานครินทร์เป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 27 มหาวิทยาลัย

ในการแข่งขันครั้งนี้สถาบันเทคโนโลยีพระจอมเกล้าได้แยกเป็น 3 สถาบัน คือ สถาบันเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าเจ้าคุณทหารลาดกระบัง และเข้าร่วมการแข่งขัน รวมทั้ง จุฬาลงกรณ์มหาวิทยาลัยได้เริ่มโครงงานพัฒนากีฬาชาติขึ้น โดยรับนักกีฬาทีมชาติเข้าศึกษาด้วยวิธีพิเศษเป็นมหาวิทยาลัยแรกและมีนักกีฬาในโครงการส่วนหนึ่งเข้าร่วมการแข่งขันครั้งนี้

นอกจากนี้ คณะกรรมการกีฬามหาวิทยาลัยแห่งประเทศไทยยังได้ปรับปรุงแก้ไขข้อบังคับ ระเบียบ และการดำเนินการให้เหมาะสมและมีประสิทธิภาพครั้งสำคัญ โดยกำหนดให้นักกีฬาที่เข้าร่วมแข่งขัน ตั้งแต่ชั้นปีที่ 2 ต้องมีผลการเรียนในปีที่ผ่านมาไม่ต่ำกว่า 9 หน่วยกิต

 สรุปเหรียญการแข่งขัน 
สรุปเหรียญการแข่งขัน 3 สถาบันแรก คือ

 1  มหาวิทยาลัยรามคำแหง  38  26  27  91 2  มหาวิทยาลัยศรีนครินทรวิโรฒ  29  34  34  97 3  มหาวิทยาลัยเกษตรศาสตร์  26  26  26  78
# วัดตองปุ
วัดตองปุ อาจหมายถึง
 วัดตองปุ (จังหวัดลพบุรี)
 วัดตองปุ (จังหวัดพระนครศรีอยุธยา)
 วัดชนะสงครามราชวรมหาวิหาร กรุงเทพมหานคร (วัดตองปุ คือชื่อเดิมของวัดก่อนปฏิสังขรณ์ใหม่ในสมัยรัชกาลที่ 1)

ต
# วังอาแซ-เลอ-รีโด
วังอาแซ-เลอ-รีโด  เป็นวังที่ตั้งอยู่ที่เมืองอาแซ-เลอ-รีโดในจังหวัดแอ็งเดรลัวร์ ทางตอนกลางของประเทศฝรั่งเศส 

วังอาแซ-เลอ-รีโดก่อสร้างระหว่างปี ค.ศ. 1515 ถึง ค.ศ. 1527 สำหรับค.ศ. 1527 เป็นวังในสมัยแรกแห่งหนึ่งที่สร้างขึ้นในยุคฟื้นฟูศิลปวิทยาของฝรั่งเศสบนเกาะกลางน้ำของแม่น้ำแอ็งดร์ ฐานปราสาทลอยตรงขึ้นจากพื้นน้ำ

 ประวัติ 
ฌีล แบร์เตอโล องคมนตรีคลังแห่งฝรั่งเศสภายใต้พระเจ้าฟร็องซัวที่ 1  และนายกเทศมนตรีแห่งตูร์เริ่มการสร้างอาแซ-เลอ-รีโดเพิ่มเติมตัวสิ่งก่อสร้างที่เดิมเป็นปราสาทที่สร้างในยุคกลาง แต่ผู้ดูแลคุมการก่อสร้างที่จริงแล้วคือฟีลิป เลบาอี ภรรยา ที่รวมทั้งบันไดกลาง (escalier d'honneur) ที่เป็นสิ่งที่น่าสนใจที่สุดสิ่งหนึ่งของวังที่ได้รับอิทธิพลมาจากบันไดที่สร้างขึ้นที่ชาโตเดิง

เมื่อถูกต้องสงสัยว่ายักยอก แบร์เตอโลก็จำต้องหนีจากอาแซ-เลอ-รีโดที่ยังสร้างไม่เสร็จในปี ค.ศ. 1528 แบร์เตอโลจึงไม่มีโอกาสได้เห็นอาแซ-เลอ-รีโดอีก หลังจากนั้นพระเจ้าฟร็องซัวก็ทรงยึดทรัพย์สินของแบร์เตอโลและยกเป็นรางวัลให้กับข้าราชสำนักผู้มีตำแหน่งสูงของพระองค์

ต่อมาอาแซ-เลอ-รีโดก็เปลี่ยนมืออีกหลายครั้งมาจนกระทั่งถึงต้นคริสต์ศตวรรษที่ 20 เมื่อรัฐบาลฝรั่งเศสทำการซื้อและบูรณปฏิสังขรณ์ขึ้นใหม่ ภายในวังตกแต่งใหม่ทั้งหมดด้วยเฟอร์นิเจอร์จากยุคฟื้นฟูศิลปวิทยา ในปัจจุบันวังเปิดให้สาธารณชนได้เข้าชม

 ลักษณะการก่อสร้าง 
ส่วนยาวของวังและการตกแต่งด้วยรูปสลักเป็นแบบแบบอิตาลีแต่หอเชิงเชิงเทิน (bastion) ตรงมุมครอบด้วยหลังคาทรงกรวยแหลม กลุ่มหน้าต่างแนวตั้งระหว่างสองชั้นแยกด้วยเส้นตัดแนวนอนที่เห็นได้ชัด แต่หลังคาจั่วสูงที่ลาดลงมาเป็นลักษณะแบบฝรั่งเศสแท้ การใช้หอเชิงเชิงเทินประดับสี่มุม ซึ่งแบร์เตอโลต้องขอพระราชทานพระบรมราชานุญาตให้ก่อสร้างได้ เพิ่มความมีลักษณะเป็นสิ่งก่อสร้างของขุนนางโบราณให้แก่ผู้ที่เพิ่งได้รับตำแหน่งหน้าที่อันสูงส่งใหม่
 
บันไดกลางเป็นจุดสนใจหลักที่ผู้เข้าจะได้เห็นเป็นสิ่งแรกเมื่อเข้าไปภายในอาคาร บันไดเป็นส่วนหนึ่งภายในตัวอาคารแทนที่จะเป็นบันไดที่ยื่นออกมาจากผนังและมองเห็นจากภายนอกตามแบบบันไดฝรั่งเศสเช่นที่พบที่พระราชวังบลัว

วังอาแซ-เลอ-รีโดเป็นส่วนหนึ่งของปราสาทและวังที่ตั้งอยู่ในบริเวณลุ่มแม่น้ำลัวร์ที่ได้รับการประกาศโดยองค์การยูเนสโกให้เป็นมรดกโลกUNESCO: 933ในปี ค.ศ. 2000
# กีฬามหาวิทยาลัยแห่งประเทศไทย ครั้งที่ 13
กีฬามหาวิทยาลัยแห่งประเทศไทย ครั้งที่ 13 จัดการแข่งขันวันที่ 3 - 10 พฤศจิกายน พ.ศ. 2529 ณ มหาวิทยาลัยรามคำแหง กรุงเทพมหานคร โดยมีมหาวิทยาลัยรามคำแหงเป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 26 มหาวิทยาลัย มีนักกีฬาเข้าร่วมการแข่งขันจำนวน 4,292 คน ซึ่งสูงสุดนับตั้งแต่มีการแข่งขันมา

การแข่งขันกีฬาในครั้งนี้ คณะกรรมการอำนวยการกีฬามหาวิทยาลัยแห่งประเทศไทยมีนโยบายส่งเสริมให้สถาบันอุดมศึกษาเอกชนเข้าร่วมแข่งขันได้แต่ต้องเสียค่าสมัครเข้าร่วมการแข่งขัน

 สรุปเหรียญการแข่งขัน 
สรุปเหรียญการแข่งขัน 3 สถาบันแรก คือ

 1  มหาวิทยาลัยรามคำแหง  84  40  21  145 2  มหาวิทยาลัยศรีนครินทรวิโรฒ  25  25  35  85 3  มหาวิทยาลัยเกษตรศาสตร์  19  30  25  74
# ยูเอสเอส เอนเทอร์ไพรซ์ (CV-6)
ยูเอสเอส เอนเทอร์ไพรซ์  เป็นเรือบรรทุกอากาศยานของกองทัพเรือสหรัฐอเมริกา ในสมัยสงครามโลกครั้งที่สองที่ถูกต่อขึ้นก่อนสงครามเริ่ม และเป็นเรือบรรทุกเครื่องบินที่ถูกใช้งานในสงครามโลกครั้งที่สองนานที่สุด คือตั้งแต่เริ่มสงครามจนสิ้นสุดสงคราม ตั้งแต่การรบที่ทะเลคอรัล การรบที่มิตเวย์ ยุทธการกัวดาคาแนล การรบในหมู่เกาะโซโลมอน การรบที่อ่าวเลเต การรบที่อิโวจิมา การรบที่โอกินาว่า และการขนทหารสหรัฐฯ กลับบ้านหลังสงครามยุติซึ่งถือว่าเป็นปฏิบัติครั้งสุดท้ายของเรือลำนี้ ซึ่งท้ายที่สุดเอนเทอร์ไพรซ์ถูกปลดประจำการในวันที่ 17 กุมพาพันธ์ 1946 โดยจะมีการนำไปแยกชิ้นส่วนขายเป็นเศษซึ่งก็มีผู้คัดค้านเป็นจำนวนมากเพราะต้องการให้นำมาเป็นพิพิทธภัณฑ์เรือ แต่สุดท้ายแล้วเรือก็ถูกขายและถูกนำมาแยกชิ้นส่วนในวันที่ 22 มิถุนายน 1946 เป็นการปิดฉากตำนานของเรือบรรทุกเครื่องบินที่ยิ่งใหญ่ที่สุดลำหนึ่งของกองทัพเรือสหรัฐฯ แต่ในปัจจุบันได้มีการสร้างเอ็นเตอไพรซ์ลำใหม่ที่ติงตั้งยุโธปกรณ์ที่ทันสมัยและดีกว่าลำเก่ามาก และจะสามารถออกปฏิบัติการได้ในปี ค.ศ. 2027
# ไหม
ไหม อาจหมายถึง
 ไหม (แมลง) หรือตัวไหม หนอนไหม ผีเสื้อไหม
 ไหม (วัสดุ) เส้นใยที่ได้จากแมลงชื่อไหม
 ผ้าไหม ผ้าที่ทอจากใยไหม
 ผ้าไหมไทย
 ไหมพรม (yarn)
# วิมลศิริ ชำนาญเวช
รองศาสตราจารย์ วิมลศิริ ชำนาญเวช อดีตรัฐมนตรีว่าการทบวงมหาวิทยาลัยของรัฐ ในรัฐบาลของนายธานินทร์ กรัยวิเชียร เป็นรัฐมนตรีหญิงหนึ่งในสองคนแรกของไทยพลิกโฉมประวัติศาสตร์ : ตรีนุชขึ้นรมว.ศึกษาหญิงคนแรก

 การศึกษา 
รองศาสตราจารย์ วิมลศิริ ชำนาญเวช สำเร็จการศึกษาระดับปริญญาตรี สาขานิติศาสตร์ และสาขาสังคมสงเคราะห์ศาสตร์ จากมหาวิทยาลัยธรรมศาสตร์ และระดับปริญญาโท สาขารัฐประศาสนศาสตร์ (บริหารรัฐกิจ) จากมหาวิทยาลัยจอร์เจียร์ ประเทศสหรัฐอเมริกา 

 การทำงาน 
รองศาสตราจารย์ วิมลศิริ ชำนาญเวช เคยรับราชการในสังกัดกระทรวงยุติธรรม และเป็นอาจารย์ประจำคณะนิติศาสตร์ จุฬาลงกรณ์มหาวิทยาลัย และเป็นนักกฎหมายที่มีบทบาทในวงการกฎหมายไทย จนได้รับการแต่งตั้งให้เป็นที่ปรึกษาสมาคมบัณฑิตสตรีทางกฎหมายแห่งประเทศไทยในพระบรมราชินูปถัมภ์ ในปี พ.ศ. 2548 - 2550 และเป็นนักกฎหมายที่มีบทบาทในการร่วมเป็นคณะกรรมาธิการร่างกฎหมายต่างๆ เกี่ยวกับเด็กและสตรีของไทยคณะกรรมาธิการวิสามัญพิจารณาร่างพระราชบัญญัติการรับเด็กเป็นบุตรบุญธรรม (ฉบับที่ ..) พ.ศ. .... สภาผู้แทนราษฎร

รองศาสตราจารย์ วิมลศิริ ได้รับแต่งตั้งเป็นรัฐมนตรีว่าการทบวงมหาวิทยาลัยของรัฐ ในรัฐบาลของนายธานินทร์ กรัยวิเชียร (ครม.39)พระบรมราชโองการ ประกาศ แต่งตั้งรัฐมนตรี (จำนวน 17 ราย) และเป็นหนึ่งในสองสตรีที่ได้รับแต่งตั้งเป็นรัฐมนตรีครั้งแรกในประเทศไทย ดำรงตำแหน่งในระหว่างปี พ.ศ. 2519 ถึงปี พ.ศ. 2520

ภายหลังเกษียณอายุราชการในปี พ.ศ. 2533 รองศาสตราจารย์ วิมลศิริ ชำนาญเวช ได้ดำรงตำแหน่งคณบดีคณะนิติศาสตร์ มหาวิทยาลัยเซนต์จอห์น และยังเป็นอาจารย์พิเศษคณะนิติศาสตร์ จุฬาลงกรณ์มหาวิทยาลัย รวมทั้งเป็นอาจารย์พิเศษสำนักวิชานิติศาสตร์ มหาวิทยาลัยแม่ฟ้าหลวง จนถึงปีการศึกษา 2553

 รางวัลดีเด่น 
รองศาสตราจารย์ วิมลศิริ ชำนาญเวช ได้รับรางวัลบุคคลผู้ทำคุณประโยชน์แก่เยาวชนดีเด่นแห่งชาติ ประจำปี พ.ศ. 2546ทำเนียบเยาวชนดีเด่นแห่งชาติ และผู้ทำคุณประโยชน์ต่อเยาวชน ประจำปี พ.ศ. 2546

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๘ ตอนที่ ๒๐๘ ง ฉบับพิเศษ หน้า ๓๑, ๒๙ พฤศจิกายน ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๑ ง ฉบับพิเศษ หน้า ๔๑, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๐๓ ตอนที่ ๕๘ ง ฉบับพิเศษ หน้า ๓๓๓, ๑๔ เมษายน ๒๕๒๙
# ฟุตบอลโลก 1978
ฟุตบอลโลก 1978  เป็นการแข่งขันฟุตบอลโลกครั้งที่ 11 ที่จัดขึ้นที่ประเทศอาร์เจนตินา ระหว่างวันที่ 1 มิถุนายน -25 มิถุนายน ค.ศ. 1978 โดยอาร์เจนตินาได้รับเลือกให้เป็นประเทศเจ้าภาพจากฟีฟ่าในเดือนกรกฎาคม ค.ศ. 1966 ในการแข่งขันฟุตบอลโลก 1978 ผู้ชนะคืออาร์เจนตินาที่ชนะทีมเนเธอร์แลนด์ไป 3-1 หลังจากต่อเวลา การชนะครั้งนี้ของอาร์เจนตินาทำให้เป็นทีมที่ 5 (ตามหลังอุรุกวัย, อิตาลี, อังกฤษ และเยอรมนีตะวันตก) ที่เป็นเจ้าภาพและเป็นผู้ชนะฟุตบอลโลก

 รายชื่อประเทศที่เข้ารอบ 

เอเอฟซี (1)
  
ซีเอเอฟ (1)
  
โอเอฟซี (0)
 ไม่ผ่านรอบคัดเลือก

คอนคาแคฟ (1)
   
คอนเมบอล (3)
   (เจ้าภาพ)
  
  

ยูฟ่า (10)
  
  
  
  
  
  
  
  
  
  

thumb|upright=1.5|  

 สนามแข่งขัน 
 บัวโนสไอเรส กอร์โดบา Estadio Monumental Estadio José Amalfitani Estadio Chateau Carreras Capacity: 74,624 Capacity: 49,318 Capacity: 46,986 200px 200px 200px มาร์เดลปลาตา โรซาริโอ เมนโดซา Estadio José María Minella Estadio Gigante de Arroyito Estadio Ciudad de Mendoza Capacity: 43,542 Capacity: 41,654 Capacity: 34,954 200px 200px 200px
# เซนต์คริสตัล
คริสตัลเซนต์  ตัวละครตัวหนึ่งในเซนต์เซย่า เซนต์คริสตัลเป็นตัวละครที่ไม่มีชื่อเรียก นอกจากเซนต์คริสตัล หรือ คริสตัลเซนต์ และเป็นตัวละครที่มีเฉพาะอนิเมะภาคแซงค์ทัวรี่เท่านั้น โดยเป็นอาจารย์ของซิกนัส เฮียวกะและคราเคน ไอแซ็ค และเป็นลูกศิษย์ของอควอเรียส คามิว

บทบาท
คริสตัลเซนต์ เป็นอาจารย์ของเฮียวกะ เป็นผู้ที่มีจิตใจดี มีเมตตา เมื่อเคียวโก (เจมินี่ ซากะ) ได้ส่งให้คนจากแซงค์ทัวรี่สร้างปิรามิดขึ้นที่ไซบีเรียเพื่อเป็นสัญลักษณ์ของอำนาจ คริสตัลเซนต์ได้ต่อต้าน และถูกหมัดจอมอสูรมายา ของเคียวโกเข้าสะกดจิต ทำให้กลายเป็นคนจิตใจโหดร้าย จนกระทั่งได้ต่อสู้กับเฮียวกะลูกศิษย์ของตน และได้จบชีวิตลงด้วยน้ำมือของเฮียวกะ

ลักษณะ
คริสตัลเซนต์ เป็นเซนต์ที่มีรูปร่างผอมเพรียว ผมสั้นสีขาว ใบหน้าท่าทางจิตใจดีมีเมตตา สวมชุดรัดรูปสีฟ้าและคล็อธสีขาวพันอยู่รอบตัว พร้อมผ้าคลุมสีขาว

คล็อธ
คล็อธของคริสตัลเซนต์ เป็นรูปผลึกน้ำแข็งหรือหิมะ โดยเป็นคล็อธประจำกลุ่มดาวกางเขนเหนือ หรือกลุ่มดาวมงกุฎเหนือ

ท่าไม้ตาย
 ไดม่อน ดัสต์
# วัดยางทอง
วัดยางทอง อาจหมายถึง
 วัดยางทอง จังหวัดเชียงใหม่ 
 วัดยางทอง จังหวัดนครศรีธรรมราช 
 วัดยางทอง อำเภอเมืองสงขลา จังหวัดสงขลา 
 วัดยางทอง อำเภอสะเดา จังหวัดสงขลา
 วัดยางทอง จังหวัดอ่างทอง
# ฟุตบอลโลก 1982
ฟุตบอลโลก 1982  เป็นการเป็นกำหนดการแข่งขันฟุตบอลโลก ครั้งที่ 12 ซึ่งเป็นการแข่งขันฟุตบอลชายทีมชาติของทุกชาติสมาชิกฟีฟ่าที่จะจัดขึ้นทุกสี่ปี ครั้งนี้จัดขึ้นที่ประเทศสเปน ระหว่างวันที่ 13 มิถุนายน ถึง 11 กรกฎาคม ค.ศ. 1982 ผู้ชนะการแข่งขันคืออิตาลี หลังจากชนะเยอรมนีตะวันตก 3–1 ในรอบชิงชนะเลิศ ที่สนามกีฬาซานเตียโก เบร์นาเบว ในมาดริด นับเป็นการชนะเลิศฟุตบอลโลกครั้งที่สาม และเป็นสถิติเทียบเท่าบราซิล แต่เป็นครั้งแรกนับตั้งแต่ปี  1938 อาร์เจนตินา คือแชมป์เก่าจากแข่งขันครั้งก่อน แต่ครั้งนี้พวกเขาตกรอบที่สองด้วยการจบลำดับที่สามซึ่งเป็นลำดับสุดท้ายในกลุ่มนั้น ยังเป็นครั้งแรกที่เพิ่มจำนวนทีมในฟุตบอลโลกรอบสุดท้ายมากขึ้นจาก 16 เป็น 24 ทีม โดยแอลจีเรีย แคเมอรูน ฮอนดูรัส นิวซีแลนด์ คูเวต ได้ลงเล่นฟุตบอลโลกเป็นครั้งแรก

 รายชื่อประเทศที่เข้ารอบ 

เอเอฟซี (1)
  
ซีเอเอฟ (2)
  
  
โอเอฟซี (1)
  

คอนคาแคฟ (2)
   
  
คอนเมบอล (4)
  
  
  
  

ยูฟ่า (14)
  
  
  
  
  
  
  
  
  
  
  
   (เจ้าภาพ)
  
  

thumb|upright=1.5|  

 สนามแข่งขัน 
บาร์เซโลนามาดริด กัมนอว์ Sarrià ซานเตียโก เบร์นาเบว Vicente Calderón Capacity: 121,401 Capacity: 40,400 Capacity: 90,800 Capacity: 65,695 200px 200px 200px 200pxเซบิยา เอลเช บาเลนเซีย Ramón Sánchez Pizjuán Benito Villamarín Martínez Valero เม็สตัลยา Capacity: 68,110 Capacity: 50,253 Capacity: 53,290 Capacity: 49,562 200px 200px 200px 200px บิลบาโอ San Mamés Capacity: 46,223 200px ฆิฆอน มาลากา ซาราโกซา อาโกรุญญา El Molinón La Rosaleda La Romareda เรียซอร์ Capacity: 45,153 Capacity: 45,000 Capacity: 41,806 Capacity: 34,190 200px 200px 200px 200px บิโก อาลิกันเต บายาโดลิด โอบิเอโด Balaídos José Rico Pérez José Zorrilla Carlos Tartiere Capacity: 33,000 Capacity: 32,500 Capacity: 30,043 Capacity: 23,500 200px 200px 200px200px
# โจ แม็กเอลเดอร์รี
thumb|right|235px|Joe McElderry (2012)
โจเซฟ แม็กเอลเดอร์รี  เกิดเมื่อวันที่ 16 มิถุนายน ค.ศ. 1991 ในเซาท์ชีลส์ ประเทศอังกฤษ เป็นนักร้องชาวอังกฤษ เป็นผู้ชนะเลิศการแข่งขันรายการดิเอ็กซ์แฟกเตอร์ ทางช่องไอทีวี ในฤดูกาลที่ 6 มีซิงเกิลแรกคือ "The Climb" ติดอันดับ 1 บนชาร์ตซิงเกิลสหราชอาณาจักรและไอร์แลนด์
# ทางหลวงแผ่นดินหมายเลข 418
ทางหลวงแผ่นดินหมายเลข 418 สายงาแม่–ท่าสาป มีระยะทางรวมทั้งสิ้น 35.649 กิโลเมตร จากบ้านคลองขุด อำเภอหนองจิก จังหวัดปัตตานี ถึงบ้านท่าสาป ตำบลท่าสาป อำเภอเมืองยะลา จังหวัดยะลา เป็นผลงานการก่อสร้างของทหารช่างในการร่วมแก้ไขปัญหาในพื้นที่จังหวัดชายแดนภาคใต้ เป็นทางหลวงสายมาตรฐาน 4 ช่องจราจร ช่วยย่นระยะทางได้ 13 กิโลเมตรจากเส้นทางเดิม เพื่อประโยชน์ในการเดินทางและการขนส่งสินค้าในจังหวัดชายแดนภาคใต้

ทางหลวงเส้นนี้เปิดทดสอบการใช้งานเมื่อวันที่ 15 พฤศจิกายน พ.ศ. 2552 และส่งมอบสายทางคืนให้สำนักงานทางหลวงที่ 18 (สงขลา) โดยมีนายอภิสิทธิ์ เวชชาชีวะ นายกรัฐมนตรี เป็นประธานในพิธีเปิดและส่งมอบอย่างเป็นทางการในวันที่ 7 มกราคม พ.ศ. 2553

 การก่อสร้างและอุปสรรค 
โครงการทางหลวงแผ่นดินหมายเลข 418 มีการเซ็นสัญญากับผู้รับเหมาตั้งแต่เดือนกรกฎาคม พ.ศ. 2545 และดำเนินการก่อสร้างโดยใช้งบประมาณ 703.50 ล้านบาท แต่เนื่องจากโครงการนี้เกิดขึ้นในช่วงรอยต่อของสถานการณ์ความไม่สงบในพื้นที่ 3 จังหวัดชายแดนภาคใต้ ซึ่งเกิดขึ้นตั้งแต่เดือนมกราคม พ.ศ. 2547 ทำให้เป็นอุปสรรคต่อผู้รับเหมา กระทั่งต้องบอกเลิกสัญญาและทิ้งงานก่อสร้างในที่สุด

ต่อมาคณะรัฐมนตรีได้มีมติเมื่อวันที่ 27 พฤศจิกายน พ.ศ. 2549 ได้มอบหมายให้กรมทหารช่างเข้ามารับผิดชอบดำเนินการให้แล้วเสร็จ กระทั่งได้ดำเนินการเปิดทดสอบไปเมื่อวันที่ 15 พฤศจิกายน พ.ศ. 2552 รวมเวลาก่อสร้าง 720 วันตามสัญญา หากนับรวมกันทางหลวงสายนี้ใช้เวลาก่อสร้างยาวนานกว่า 8 ปีใช้งบประมาณก่อสร้าง ทั้งสิ้น 1,244 ล้านบาท เนื่องจากราคาวัสดุที่ในพื้นที่สูงกว่าปกติ การขาดแคลนแรงงาน และค่าใช้จ่ายในการดูแลความปลอดภัยของเจ้าหน้าที่ระหว่างการก่อสร้าง ทำให้กรมทหารช่างขอเพิ่มงบประมาณอีก 204 ล้านบาท จากงบประมาณก่อสร้างอยู่ที่ 1,040 ล้านบาท

 ลักษณะพิเศษ 
ทางหลวงแผ่นดินหมายเลข 418 แตกต่างจากทางหลวงสายอื่นในพื้นที่ 3 จังหวัดชายแดนภาคใต้ คือ เป็นทางหลวงมาตรฐาน 4 ช่องจราจรแห่งแรกในพื้นที่จังหวัดชายแดนภาคใต้ ไม่มีจุดตัดตลอดเส้นทาง แต่จะใช้วิธีการทางยกระดับที่มีการก่อสร้างสะพานข้ามถนนประมาณ 20 จุด ทำให้ทางหลวงเส้นนี้ไม่มีสี่แยกไฟแดง ผู้ใช้เส้นทางนี้สามารถทำเวลาได้เร็วขึ้น นอกจากนี้สามารถย่นระยะทางจากทางหลวงแผ่นดินหมายเลข 409 ได้ถึง 13 กิโลเมตร ซึ่งมีเพียงแค่ 2 ช่องจราจรสวนทาง ใช้เวลาเดินทาง 45 นาที แต่หากใช้ทางหลวงแผ่นดินหมายเลข 418 จะใช้เวลาเพียงแค่ 25 นาทีเท่านั้น

 ทางแยกสำคัญ
# หลี่ ซือ
หลี่ซือ (; 280–เดือนกันยายนหรือตุลาคม 208 ปีก่อนคริสตกาล) เป็นนักอักษรวิจิตร นักปรัชญา นักการเมือง และนักเขียนของราชวงศ์ฉิน เขาทำหน้าที่เป็นสมุหนายก(อัครมหาเสนาบดีฝ่ายพลเรือน) ตั้งแต่ 246-208 ปีก่อนคริสตกาล ภายใต้อำนาจของสองรัชกาล: ฉินฉื่อหฺวังตี้ อ๋องแห่งแคว้นฉินและต่อมาได้กลายเป็นองค์ปฐมฮ่องเต้(จักรพรรดิ)แห่งราชวงศ์ฉิน และฉินเอ๋อร์ซี พระราชโอรสองค์ที่ 18 ของฉินฉื่อหฺวังตี้และทรงเป็นฮ่องเต้องค์ที่สองSima Qian, Records of the Grand Historian ด้วยการที่เกี่ยวข้องกับวิธีการบริหารการปกครอง หลี่ซือ"ได้ชี้แนะให้เห็นว่าเขาชื่นชมและใช้แนวคิดของ Shen Buhai"หลายๆ ครั้ง โดยกล่าวอ้างถึงเทคนิคของ Shen Buhai และหาน เฟยจื่อ แต่ในเรื่องของกฎหมายได้เอาแนวคิดของชาง ยางHerrlee G. Creel. Shen Pu-Hai: A Chinese Political Philosopher of the Fourth Century B. C.. p.138, 151-152

John Knoblock ผู้แปลตำราภาษาจีนโบราณ ได้นับถือหลี่ซือว่า"เป็นหนึ่งในสองหรือสามบุคคลสำคัญที่สุดในประวัติศาสตร์จีน" ด้วยวิสัยทัศน์ที่ชัดเจนของจักรวรรดิสากลและ"โลกเดียวที่ประกอบไปด้วยชาวจีนทั้งหมด นำมาซึ่งการปกครองสากลและสันติภาพสากล" หลี่ซือ เป็น"ผู้รับผิดชอบเป็นส่วนใหญ่ในการสร้างสถาบันเหล่านี้ที่ทำให้ราชวงศ์ฉินเป็นรัฐสากลแห่งแรกในประวัติศาสตร์จีน"

หลี่ซือได้ช่วยเหลือฉินฉื่อหฺวังตี้ในการรวบรวมกฎหมาย พระราชกฤษฎีกาของการปกครอง น้ำหนักและมาตรการ และมาตราฐานของรถม้า เกวียน และตัวละครที่ถูกใช้ในการเขียน...[ส่งเสริม] การผสมผสานทางวัฒนธรรมของจีน เขา"ได้สร้างการปกครองบนพื้นฐานของคุณธรรมเท่านั้น" ดังนั้นในจักรวรรดิ พระราชโอรสและพระอนุชาในราชวงศ์จักรวรรดิไม่ได้อยู่ที่สูงส่ง แต่เป็นผู้รับการยกย่องสรรเสริญ" และ"สยบภูมิภาคชายแดนด้วยลดทอนความป่าเถื่อนไปยังทางเหนือและใต้" เขามีอาวุธทำลายรัฐศักดินาและหล่อหลอมให้กลายเป็นระฆังดนตรีและรูปปั้นมนุษย์ขนาดใหญ่ และภาษีที่ได้รับการผ่อนผัน และบทลงโทษที่เข้มงวดที่สืบทอดมาจากแนวคิดของชาง ยางXunzi Volume 1. p 37. John Knoblock
# สงครามโคกูรยอ–สุย
สงครามโคกูรยอ–สุย เป็นหนึ่งในสงครามระหว่างอาณาจักรโคกูรยอกับจีน สงครามครั้งนี้ก่อตัวขึ้นเมื่อปี ค.ศ. 598 (พ.ศ. 1141) ในรัชสมัยจักรพรรดิสุยเหวินตี้แห่งราชวงศ์สุย และพระเจ้าย็องยังแห่งโคกูรยอ ซึ่งสงครามครั้งนี้โคกูรยอเป็นฝ่ายได้ชัยชนะ
# วีรินทร์ทิรา นาทองบ่อจรัส
ดร.วีรินทร์ทิรา  นาทองบ่อจรัส (ชื่อเดิม: อินทิรา นาทองบ่อชื่อดี วจีไพเราะ) เป็นอดีตผู้ประกาศข่าวในพระราชสำนัก สถานีวิทยุโทรทัศน์ไทยทีวีสีช่อง 3 อดีตรองโฆษกประจำสำนักนายกรัฐมนตรีแต่งตั้งรองโฆษกประจำสำนักนายกรัฐมนตรี (นางสาววีรินทร์ทิรา นาทองบ่อจรัส) ในรัฐบาลนายสมัคร สุนทรเวช และรัฐบาลนายสมชาย วงศ์สวัสดิ์ ในสังกัดพรรคชาติไทย ปัจจุบันเป็นสื่อมวลชนอิสระและผู้จัดละครโทรทัศน์

 ประวัติ 
วีรินทร์ทิรา นาทองบ่อจรัส (ชื่อเดิม อินทิรา นาทองบ่อ) เกิดเมื่อวันที่ 19 มกราคม พ.ศ. 2518 ณ จังหวัดเชียงราย มีน้องสาวชื่อว่า จิรัตน์ทิวา นาทองบ่อจรัส สำเร็จการศึกษาชั้นมัธยมจากโรงเรียนดำรงราษฎร์สงเคราะห์ จังหวัดเชียงราย ระดับปริญญาตรีและปริญญาโท จาก คณะรัฐศาสตร์ มหาวิทยาลัยรามคำแหง และระดับปริญญาเอก จากมหาวิทยาลัยอีสเทิร์นเอเชีย

 การทำงาน 

วีรินทร์ทิรา เริ่มทำงานเป็นผู้ประกาศข่าวภูมิภาค ประจำศูนย์ข่าวเชียงใหม่ และระยอง ทางสถานีโทรทัศน์สีกองทัพบกช่อง 7 ต่อมาทางสถานีฯ ย้ายให้เข้ามาประกาศข่าวในกรุงเทพมหานคร และเคยเป็นพิธีกรรายการโทรทัศน์ อัศจรรย์สินค้าไทย ทางสถานีวิทยุโทรทัศน์กองทัพบกช่อง 5 จากนั้นจึงลาออกไปร่วมงานการเมืองกับพรรคมหาชน ต่อมาจึงย้ายมาสังกัดพรรคชาติไทย เพื่อลงสมัครรับเลือกตั้งสมาชิกสภาผู้แทนราษฎร จังหวัดเชียงราย ในการเลือกตั้ง ส.ส. ปี พ.ศ. 2550 แต่ไม่ได้รับการเลือกตั้งผลการรับสมัคร ส.ส.แบบแบ่งเขต ของจังหวัดเชียงราย เมื่อวันที่ 12 พ.ย. 2550  จากเว็บไซต์สำนักประชาสัมพันธ์เขต 3 กรมประชาสัมพันธ์ จากนั้นในรัฐบาลนายสมัคร สุนทรเวช ได้รับการแต่งตั้งเป็นรองโฆษกประจำสำนักนายกรัฐมนตรี และได้รับแต่งตั้งในหน้าที่เดิม ในรัฐบาลของนายสมชาย วงศ์สวัสดิ์

ภายหลังการยุบพรรคชาติไทย จึงกลับมาทำงานผู้ประกาศข่าวในพระราชสำนัก ทางไทยทีวีสีช่อง 3 (คู่กับ ชาญชัย กายสิทธิ์ ปิยณี เทียมอัมพร หรือ นิธินาฏ ราชนิยม)นางสาววีรินทร์ทิรา  นาทองบ่อจรัส รองโฆษกประจำสำนักนายกรัฐมนตรี จากเว็บไซต์รัฐบาลไทย

ปัจจุบันเป็นพิธีกรรายโทรทัศน์อิสระ โดยควบคู่กับการเป็นผู้ผลิตรายการโทรทัศน์และมีตำแหน่งเป็นกรรมการผู้จัดการ บริษัท 360 องศา เอ็นเตอร์เทนเม้นท์ จำกัด ซึ่งผลิตรายการให้กับช่อง 9 เอ็มคอต เอชดี, ช่อง 3 เอชดี, ช่องททบ.5 เอชดี เป็นต้น นอกจากนั้น ยังเคยเป็นผู้ประกาศข่าวในพระราชสำนัก ทางช่องททบ.5 เอชดี และเป็นอาจารย์ประจำคณะนิเทศศาสตร์ มหาวิทยาลัยหอการค้าไทย อีกด้วย

 พิธีกร 
รายการโทรทัศน์
 อัศจรรย์สินค้าไทย (ช่อง 5)
 360 องศา New Show (ช่อง 9)
 วาไรตี้สี่ภาค / วิถีสี่ภาค (ช่อง 5)
 Veerin Inspries (ช่อง 3)
 บ้านอิ่มสุข (ช่องเวิร์คพอยท์)
ออนไลน์ (ช่องยูทูบ: สถานีรักษ์โลก)
 อยากเล่าข่าวเช้านี้
 ทีวี 360 Shopping

 ผู้ประกาศข่าว 
ปัจจุบัน

อดีต
 ผู้สื่อข่าวภูมิภาค ประจำสถานีโทรทัศน์สีกองทัพบกช่อง 7
 ข่าวเด็ด 7 สี สถานีโทรทัศน์สีกองทัพบกช่อง 7
 ข่าวในพระราชสำนัก สถานีวิทยุโทรทัศน์ไทยทีวีสีช่อง 3 และ ช่อง 3 เอชดี
 ข่าวในพระราชสำนัก และ รายการ แก้เกมเศรษฐกิจ ทางททบ.5 เอชดี

 ผลงานอื่น ๆ 
ผลงานละครโทรทัศน์ทั้งหมดในฐานะผู้จัดละคร บริษัท 360 องศา เอ็นเตอร์เทนเม้นท์ จำกัด 
ปี พ.ศ. ที่ออกอากาศละครนักแสดงกำกับการแสดง2568จอมใจอโยธยาจิรายุ ตันตระกูล, นริลญา กุลมงคลเพชร, ณัฐวุฒิ สกิดใจ, เฌอปราง อารีย์กุลนุติ เขมะโยธิน

 เครื่องราชอิสริยาภรณ์ 
ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทยประจำปี 2551
# เจดเวิร์ด
จอห์นและเอ็ดเวิร์ด  หรือชื่อเกิด จอห์น พอล แดเนียล ริชาร์ด ไกร์มส และเอ็ดเวิร์ด ปีเตอร์ แอนโทนี เควิน แพทริก ไกร์มส  เกิดเมื่อวันที่ 16 ตุลาคม ค.ศ. 1991 หรือเป็นที่รู้จักในชื่อ เจดเวิร์ด  เป็นคู่ดูโอฝาแฝด กับจุดเด่นผมบลอนด์ตั้ง และการแสดงอันโดดเด่นของคู่แฝดที่มีชื่อเสียงอย่างมากในการปรากฏตัวในฤดูกาลที่ 6 ของรายการดิเอ็กซ์แฟกเตอร์ ในปี ค.ศ. 2009 

จอห์นและเอ็ดเวิร์ด ได้รับเสียงวิจารณ์อย่างมากทั้งบวกและลบทั้งเว็บไซต์บริการเครือข่ายสังคม และตามสื่อต่าง ๆ. มีคนมีชื่อเสียงหลายคนต่างกล่าวถึงปรากฏการณ์เจดเวิร์ดนี้ แฟนของพวกเขารวมถึง แคลวิน แฮร์ริส แอนดี เมอร์เรย์พีชเชส เกลดอฟJohn and Edward Are Really Fit พิกซี ลอตต์และร็อบบี้ วิลเลียมส์ นักการเมืองในสหราชอาณาจักรก็มีการเอ่ยถึงและ ผู้นำพรรคอนุรักษนิยมอย่าง เดวิด แคเมรอนเลือกที่จะซื้อเสื้อทีเชิร์ตพวกเขา นายกรัฐมนตรีแห่งไอร์แลนด์ ไบรอัน โคเวน ก็สนับสนุนพวกเขา, ขณะที่เลโอนา ลูอิสและร็อบบี้ วิลเลียมส์ ก็แสดงความเป็นห่วงพวกเขา ทั้งคู่ถูกคัดออกจาการแข่งขันรายการดิเอกซ์แฟกเตอร์เมื่อวันที่ 22 พฤศจิกายน

ซิงเกิลแรกของพวกเขาคือ "Under Pressure (Ice Ice Baby)" ที่ร่วมร้องกับวานิลลา ไอซ์ ออกขายวันที่ 31 มกราคม ค.ศ. 2010 พวกเขายังแสดงร่วมกับวานิลลา ไอซ์ในงานแจกรางวัลโทรทัศน์แห่งชาติ เมื่อวันที่ 20 มกราคม ค.ศ. 2010 ซิงเกิลจัดจำหน่ายโดยโซนีมิวสิก และติดอันดับ 2 และอันดับ 1 ในชาร์ตซิงเกิลสหราชอาณาจักรและไอร์แลนด์ ตามลำดับJedward Exert Pressure To Reach Number One Jedward number one in Ireland
# กีฬามหาวิทยาลัยแห่งประเทศไทย ครั้งที่ 11
กีฬามหาวิทยาลัยแห่งประเทศไทย ครั้งที่ 11 จัดการแข่งขันวันที่ 24 - 31 ตุลาคม พ.ศ. 2527 ณ จุฬาลงกรณ์มหาวิทยาลัย กรุงเทพมหานคร โดยมีจุฬาลงกรณ์มหาวิทยาลัยเป็นเจ้าภาพจัดการแข่งขัน จัดการแข่งขัน 18 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย

การแข่งขันครั้งนี้คณะกรรมการกีฬามหาวิทยาลัยแห่งประเทศไทยได้กำหนดคุณสมบัติของนักกีฬา ดังนี้
 สำหรับปริญญาตรี เข้าแข่งขันได้ไม่เกิน 5 ครั้ง
 สำหรับสูงกว่าปริญญาตรี เข้าแข่งขันได้ไม่เกิน 3 ครั้ง

โดยมีผลบังคับใช้ตั้งแต่การแข่งขันกีฬามหาวิทยาลัยแห่งประเทศไทย ครั้งที่ 9 เป็นต้นมา

 สรุปเหรียญการแข่งขัน 
สรุปเหรียญการแข่งขัน 3 สถาบันแรก คือ

 1  มหาวิทยาลัยรามคำแหง  65  47  43  155 2  มหาวิทยาลัยศรีนครินทรวิโรฒ  39  41  27  107 3  มหาวิทยาลัยเกษตรศาสตร์  16  21  30  67
# กีฬามหาวิทยาลัยแห่งประเทศไทย ครั้งที่ 12
กีฬามหาวิทยาลัยแห่งประเทศไทย ครั้งที่ 12 จัดการแข่งขันวันที่ 24 - 31 ตุลาคม พ.ศ. 2528 ณ มหาวิทยาลัยขอนแก่น จังหวัดขอนแก่น โดยมีมหาวิทยาลัยขอนแก่นเป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย

 สรุปเหรียญการแข่งขัน 
สรุปเหรียญการแข่งขัน 3 สถาบันแรก คือ

 1  มหาวิทยาลัยรามคำแหง  55  31  36  122 2  มหาวิทยาลัยศรีนครินทรวิโรฒ  40  32  32  104 3  มหาวิทยาลัยเกษตรศาสตร์  17  32  28  77
# จรีนา สิริสิงห
จรีนา สิริสิงห (เกิดวันที่ 20 ตุลาคม พ.ศ. 2526; ชื่อเล่น: แก้ว) เป็นนักร้องและนักแสดงชาวไทย มีชื่อเสียงจากการเป็นหนึ่งในสมาชิกวงเกิร์ลกรุป ซาซ่า ร่วมกับพิมพ์มาดา บริรักษ์ศุภกรและพิมรา เจริญภักดี

จรีนาเป็นบุตรสาวของเรนา อิซาเบล ซันเชซ มารดาชาวสาธารณรัฐโดมินิกัน กับนภาจร สิริสิงห บิดาชาวไทย ผู้บริหารแบรนด์นาฬิกาทีดับเบิลยูสตีล และเป็นหลานสาวของหม่อมราชวงศ์นภาจรี ทองแถม  เธอมีมีน้องชายชื่อ รพี สิริสิงห  และน้องสาวชื่อ เดนิส สิริสิงห 

จรีนาสำเร็จการศึกษาระดับมัธยมศึกษาจากโรงเรียนมาแตร์เดอีวิทยาลัยและระดับอุดมศึกษาปริญญาตรีมหาวิทยาลัยกรุงเทพไทยรัฐ. จรีนา สิริสิงห. เรียกดูเมื่อ 2 กุมภาพันธ์ 2556

 ผลงาน
 การแสดง  
คู่คนละขั้ว (รับเชิญ) (ch 7/2544) 
เฮง เฮง เฮง (รับเชิญ) (ch 7/2545) 
พ่อแกแม่ฉัน (รับเชิญ) (ch 3/2548)
เกิร์ลแก๊งแมลงซ่า (ch 3/2548)
เป็นต่อ (รับเชิญ) (ch3/2550)
ภาพยนตร์ ศพไม่เงียบ (2554)
จ้าวพายุ (รับเชิญ) (ch 5/2556)
เสือ รับบท วิฬาร์ (วันเอชดี/2557)

 งานเพลง 

 เพลงอื่น ๆ 
แก้วได้มีโปรเจกต์ S.I.L.K ประกอบไปด้วย แก้ว ซาซ่า, กบ เสาวนิตย์, ปนัดดา, มด ทรีจี, ซีต้า ซาไลย์ 

และในปี พ.ศ. 2553 กับ Black Beauty ประกอบไปด้วย แก้ว ซาซ่า, ซีต้า ซาไลย์, นาร่า, อิ๊ฟ พุทธธิดา
เพลง เสียงจากคนใกล้ตัว : เพลงประกอบละครเกิร์ลแก๊ง แมลงซ่า
เพลง รักคืออะไรนะ : เพลงประกอบละครเกิร์ลแก๊ง แมลงซ่า
เพลง เอาอะไรมาแลกก็ไม่ยอม : อัลบั้ม Value of Love 
เพลง ไม่รักไม่ทำอย่างนี้ : เพลงประกอบละคร เปลวไฟในฝัน 
เพลง เธอคิดยังไงกับฉัน : เพลงประกอบละคร ไฟรักอสูร 
เพลง คำขอครั้งสุดท้าย : Lady Drama
เพลง หวานใจ : เพลงประกอบละครหวานใจนายจอมหยิ่ง
เพลง คิดถึงดังดัง : ณัฐ ศักดาทร feat. แก้ว ZAZA
เพลง เชิด เชิด เชอะ : เพลงประกอบละคร เลดี้บ้านนา
เพลง ไหนว่าจะไม่หลอกกัน  (feat. ซีต้า ซาไลย์) : อัลบั้ม Black Beauty
เพลง สองรัก : อัลบั้ม Black Beauty

 งานพากย์
 พากย์เสียงภาพยนตร์เรื่อง… ATLANTIS / ปี พ.ศ. 2544 

 อื่น ๆ
 ดีเจคลื่น EFM 93.5 MHz วันจันทร์-วันศุกร์ ตั้งแต่เวลา 05.00-07.00 น.

รางวัลที่ได้รับ
 ปี พ.ศ. 2544 กลุ่มเยาวชนดีเด่นสาขาสื่อมวลชนเพื่อเด็กและเยาวชน ที่ป้องกันปัญหาสังคม จาก สยช. 
 ปี พ.ศ. 2547 ได้รับเลือกให้เป็นพรีเซ็นเตอร์เชิญชวนให้พสกนิกร ชาวไทย ร่วม โครงการโดยอุดหนุนบัตรเติมเงินมือถือเฉลิมพระเกียรติ 72 พรรษา สมเด็จองค์ สภานายิกาสภากาชาดไทย

 ลำดับสาแหรก
# คอนกรีตเปลือย
คอนกรีตเปลือย (,) ในสถาปัตยกรรมคือ'คอนกรีตที่ไม่ได้รับการฉาบหรือฉาบอย่างหยาบๆ หลังจากเท ที่เมื่อแห้งยังคงทิ้งให้เห็นรอยไม้ที่ใช้ทำพิมพ์เมื่อเทคอนกรีตให้เห็นบนผิว

การใช้ “Béton brut” เริ่มโดยโอกุสต์ แปร์เรต์และสถาปนิกสมัยใหม่ผู้อื่น ที่เริ่มขึ้นเมื่อต้นคริสต์ศตวรรษที่ 20 และเป็นเทคนิคที่เป็นส่วนหนึ่งของ brutalist architectureของคริสต์ทศวรรษ 1960 จนถึง คริสต์ทศวรรษ 1970 ที่ตามมาด้วย. This largely gave way to สถาปัตยกรรมการแสดงออกทางโครงสร้าง (structural expressionism) เมื่อโครงสร้างด้วยเหล็กหล่อมีความก้าวหน้าขึ้นและใช้ได้ง่ายขึ้น การใช้ลวดลายไม้บนคอนกรีตยังคงเป็นที่นิยมกันในการทำสวนภูมิทัศน์

“Béton” มาจากภาษาฝรั่งเศสที่แปลว่าคอนกรีต